CELEX: 62011CB0220
Language: bg
Date: 2012-03-01 00:00:00
Title: Дело C-220/11: Определение на Съда (шести състав) от 1 март 2012 г. (преюдициално запитване от Nejvyšší správní soud — Чешка република) — Star Coaches s.r.o./Finanční ředitelství pro hlavní město Prahu (Член 104, параграф 3, първа алинея от Процедурния правилник — Директива за ДДС — Специален режим на облагане на туристическите агенти — Доставяне на туристическите агенти единствено на услуга за автобусен превоз)

4.8.2012   
            
            
               BG
            
            
               Официален вестник на Европейския съюз
            
            
               C 235/4
            
         Определение на Съда (шести състав) от 1 март 2012 г. (преюдициално запитване от Nejvyšší správní soud — Чешка република) — Star Coaches s.r.o./Finanční ředitelství pro hlavní město Prahu
   (Дело C-220/11) (1)
   
   (Член 104, параграф 3, първа алинея от Процедурния правилник - Директива за ДДС - Специален режим на облагане на туристическите агенти - Доставяне на туристическите агенти единствено на услуга за автобусен превоз)
   2012/C 235/05
   Език на производството: чешки
   
      Запитваща юрисдикция
   
   Nejvyšší správní soud
   
      Страни в главното производство
   
   
      Жалбоподател: Star Coaches s.r.o.
   
      Ответник: Finanční ředitelství pro hlavní město Prahu
   
      Предмет
   
   Преюдициално запитване — Nejvyšší správní soud — Тълкуване на член 306 от Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, стр. 1; Специално издание на български език, 2007 г., глава 9, том 3, стр. 7) — Прилагане на специалния режим за туристическите агенти спрямо икономически оператор, който не е туристически агент и доставя на туристическите агенти единствено на услуга за автобусен превоз
   
      Диспозитив
   
   Транспортно дружество, което осигурява единствено превоза на лица, доставяйки на туристическите агенти автобусен превоз, и не доставя други услуги като настаняване, екскурзоводни услуги или консултиране, не извършва сделки, които попадат в обхвата на специалния режим за туристическите агенти, предвиден в член 306 от Директива 2006/112/ЕО на Съвета от 28 ноември 2006 година относно общата система на данъка върху добавената стойност.
   
      (1)  ОВ C 219, 23.7.2011 г.